El Mercat i la Piscina Coberta estrenen connexió gratuïta a internet
28 de Diciembre de 2018

Carcaixent

Els veïns i veïnes de Carcaixent ja tenen accés gratuït a internet en el Mercat Municipal i la Piscina Coberta de Carcaixent gràcies a la Xarxa Carcaixent Wi-Fi. Es tracta d’una iniciativa de l’Ajuntament de Carcaixent que permetrà que qualsevol persona es puga connectar a internet des dels teus telèfons mòbils, ordinadors portàtils, o qualsevol dispositiu electrònic en estes dos instal·lacions municipals.

Ivan Martí, regidor d’Informàtica i Modernització incidia en “la ferma aposta” de l’actual equip de govern en general i seua pròpia en particular per fer accessibles als ciutadans i ciutadanes les noves ferramentes de la informació i la comunicació. Així, es va començar a instal·lar este sistema de Wi-Fi obert en altres edificis municipals com la Biblioteca o el Casal Jove i s’està estudiant l’opció d’augmentar el nombre d’espais municipals connectats.

Martí també recordava que l’objectiu per fer de Carcaixent una ciutat innovadora en matèria de modernització i connectivitat inclou també altres iniciatives vinculades a les noves tecnologies, com ara la seu electrònica, des d’on es poden fer gestions administratives on-line, l’impuls a l’app municipal que compta en l’actualitat amb més de 3.300 descàrregues o la possibilitat d’indicar l’hora d’aparcament en la zona ORA a través d’una aplicació mòbil. Recentment també s’ha redactat una guia Smart City deCarcaixent que permetrà avançar en el desenvolupament "intel·ligent" i innovació de la ciutat de forma transversal.

La implantació de la xarxa Carcaixent Wi-Fi s’ha fet per part d’operaris municipals mitjançant el sistema WIMAX, consistent en una connexió bàsica en ample de banda. El temps de connexió serà d’un màxim de quatre hores diàries. Per a fer ús d'este sevei els usuraris hauran de sol·licitar l'alta des de la pàgina del portal de Hotspot indicant un número de mòbil on se’ls remetrà un SMS amb les claus d'accés.

L’enviament d'un SMS permet identificar de forma inequívoca la identitat dels usuaris per mitjà del seu telèfon mòbil. D'esta manera s'aconseguix complir als imperatius legals de la Llei de servicis de la Societat de la Informació, la qual exigix identificar els usuaris que realitzen navegació lliure en cas necessari, poder identificar a requeriment de les autoritats judicials, l'ús amb fins fraudulents de l'accés a internet.